Resolució de 17 de novembre de 2016, d'estimació de la Reclamació 218/2016
Administración: Consorci de l'Auditori i l'Orquestra
Organigrama, relació de llocs de treball, règim retributiu, relació de contractes temporals i d'interinatge i retribucions, indemnitzacions i dietes del personal directiu.
La GAIP té competència per conèixer de les reclamacions que puguin presentar els ciutadans quan l'Administració no atengui el requeriment de l'article 35.3 LTAIPBG i no lliuri materialment la informació estimada per silenci administratiu positiu.
En no concórrer cap límit ni existir cap norma amb rang de llei que estableixi un efecte desestimatori amb relació a la informació demanada, s'ha d'entendre que la sol·licitud d'accés ha estat estimada per silenci administratiu positiu i que el CAO tenia l'obligació de facilitar-la en el termini de trenta dies des que el comitè d'empresa va formular el requeriment previst a l'article 35.3 LTAIPBG.
Accés material efectiu a la informació.
"Sol·licitem que ens sigui lliurada la informació que fa referència a l'estructura i retribucions del Consorci que detallem a continuació:
Que l'empresa ens comuniqui la persona responsable de fer tota aquesta tramitació i la persona responsable de donar resposta a la nostra sol·licitud.
S'ha de tenir en compte que aquesta informació s'ha de facilitar en un suport reutilitzable [...]".
"Com a President del Comitè d'Empresa del [CAO], i en virtut de la [LTAIPBG] sol·licitem la informació que l'empresa no ha facilitat al Comitè quan ha estat demanada per altres vies".
A la reclamació es declina el procediment de mediació que ofereix la GAIP.
La GAIP és competent per conèixer d'aquesta reclamació perquè té per objecte la manca de lliurament efectiu per part del CAO d'informació pública sol·licitada a l'empara de l'LTAIPBG.
El CAO, com a consorci local adscrit a l'Ajuntament de Barcelona (article 1.2 dels seus Estatuts, aprovats per Acord del Govern de la Generalitat GOV/64/2015, de 5 de maig), es troba sotmès íntegrament a l'LTAIPBG (article 3.1.b), i les seves resolucions sobre sol·licituds d'accés a informació pública són susceptibles de reclamació davant la GAIP (articles 39.1, 72.1 i 73.3 LTAIPBG).
El fet que, en aquest cas, la reclamació no tingui per objecte una resolució expressa o presumpta, sinó la manca de lliurament efectiu de la informació després que la sol·licitud hagi estat estimada per silenci administratiu positiu i el comitè d'empresa hagi fet el requeriment previst a l'article 35.3 LTAIPBG, no impedeix que la GAIP sigui competent per a conèixer-la.
Tal i com disposa l'apartat 4.d del Manual de reclamació davant la GAIP, aquesta Comissió té competència per conèixer de les reclamacions que puguin presentar els ciutadans quan l'Administració no atengui el requeriment de l'article 35.3 LTAIPBG i no lliuri materialment la informació estimada per silenci administratiu positiu.
Si els ciutadans poden reclamar davant la GAIP quan l'Administració desestimi totalment o parcial una sol·licitud d'accés que hagin presentat, amb més motiu ho han de poder fer quan l'Administració estimi la seva sol·licitud (de forma expressa o per silenci positiu) i no lliuri després la informació sol·licitada en el termini que imposa l'article 36.1 LTAIPBG.
El coneixement d'aquest tipus de reclamacions forma part de la funció de "vetllar pel compliment i les garanties del dret d'accés a la informació pública" que l'article 39.1 LTAIPBG atribueix a la GAIP.
En el cas, a més, dels consorcis, la manca de lliurament efectiu de la informació constitueix una "omissi[ó] que afect[a] el dret d'accés a la informació pública", als efectes de l'article 73.3 LTAIPBG, que preveu que en aquests casos es pot reclamar davant la GAIP.
El CAO no ho ha objectat en cap moment.
El comitè d'empresa del CAO té dret a que aquest li faciliti la informació sol·licitada perquè no s'ha invocat ni s'aprecia que concorri cap límit que pugui justificar impedir o restringir-ne l'accés.
Molta de la informació sol·licitada forma part de les obligacions de publicitat activa del CAO que li imposa l'LTAIPBG (articles 9.1.a, 9.1.d, 11.1.b, 11.1.e i 13.1.d), i com a tal és plenament accessible en exercici del dret d'accés.
D'altra banda, la informació sol·licitada que excedeix de les obligacions de publicitat activa també és perfectament accessible per part del comitè d'empresa, en no contenir dades personals ni estar afectada per cap dels altres límits establerts a l'article 21 LTAIPBG.
En el cas que el CAO disposi de personal eventual, no hi ha dubte que el comitè d'empresa ha de poder accedir a la seva identitat i a les retribucions, indemnitzacions i dietes que percebi, ja que el seu nomenament, règim retributiu i dedicació són públics (article 104.3 de la Llei 7/1985, de 2 d'abril, reguladora de les bases del règim local i article 304.3 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya).
En no concórrer cap límit ni existir cap norma amb rang de llei que estableixi un efecte desestimatori amb relació a la informació demanada, s'ha d'entendre que la sol·licitud d'accés ha estat estimada per silenci administratiu positiu (article 35 LTAIPBG) i que el CAO tenia l'obligació de facilitar-la en el termini de trenta dies des que el comitè d'empresa va formular, el 18 de juliol de 2016, el requeriment previst a l'article 35.3 LTAIPBG.
Així ho entén també el mateix CAO, que en cap moment no s'ha oposat a la sol·licitud d'accés i que de fet ja ha lliurat (tot i que amb un retard considerable i de manera incompleta) part de la informació sol·licitada.
Entre la informació que s'ha de facilitar al comitè d'empresa es troba la identificació de la persona responsable de la tramitació de la sol·licitud d'accés i de la persona titular de l'òrgan competent per a resoldre-la.
L'article 27.5 LTAIPBG obliga expressament l'Administració (en aquest cas, el CAO) a proporcionar aquesta informació, d'ofici, als sol·licitants d'accés a informació pública, en el moment en què els confirma la recepció de la sol·licitud, i el comitè d'empresa ha reiterat al llarg de la tramitació de la sol·licitud i de la reclamació la seva voluntat d'obtenir-la.
Sobre la base dels antecedents i fonaments jurídics exposats, el Ple de la GAIP, en la sessió de 17 de novembre de 2016, resol per unanimitat: